KLASA: 600-06-21/16

URBROJ: A601004-21-4

Rijeka, 31. prosinca 2021.g.

**Predmet:** UREDSKE POTREPŠTINE, FOTOKOPIRNI PAPIR I OSTALE VRSTE UREDSKOG

MATERIJALA

* Poziv za dostavu ponude -

Poštovani,

Ovim putem vas pozivamo da dostavite ponudu za predmetnu nabavu, a prema sljedećim uvjetima:

* **Ev.br.nabave:** 600-06-21/16
* **Procijenjena vrijednost predmeta nabave:** 50.000,00 kn bez PDV-a
* **Predmet nabave: UREDSKE POTREPŠTINE, FOTOKOPIRNI PAPIR I OSTALE VRSTE UREDSKOG MATERIJALA, Ev. br. nabave: 600-06-21/16**, CPV oznaka: 30192000-1 Uredske potrepštine

Predmet nabave je isporuka uredskih potrepština, fotokopirnog papira i ostalih vrsta uredskog materijala.

Isporučena roba koja je predmet nabave mora biti isporučena kao nova, nekorištena u originalnom tvorničkom pakiranju s oznakom tržišnog naziva robne marke / proizvođača, te mora biti zapakirana prema pravilima struke na način koji omogućuje siguran transport i manipulaciju kako bi se izbjeglo oštećenje robe.

Ponuditelj mora ponuditi cjelokupnu okvirnu količinu iz obrasca Troškovnik koja se traži u nadmetanju. Ponude samo za dio tražene količine neće se razmatrati. Ponuditelj je dužan ponuditi i isporučiti predmetnu robu na način da ista odgovara svim tehničkim uvjetima koji su navedeni u troškovniku.

* **Količina predmeta nabave:** Količina predmeta, vrsta i kvaliteta u cijelosti je iskazana u priloženom Troškovniku. Stvarna nabavljena količina može biti veća ili manja od okvirne količine iskazane u obrascu Troškovnik.

U cijenu ponude mora biti uključena dostava robe koja je predmet nabave i istovar iste s prijevoznog sredstva odabranog Ponuditelja i donošenje na mjesto koje će odrediti Naručitelj.

* **Mjesto isporuke robe:** Poslovni sustavi d.o.o., Milutina Barača 19, Rijeka
* **Rok isporuke robe:** Naručena roba će se isporučivati sukcesivno najkasnije u roku od 3 (tri) radna dana od dana primitka narudžbenice Naručitelja.
* **Rok trajanja Ugovora:** Ugovor stupa na snagu danom potpisa obje ugovorne strane i sklapa se za razdoblje od 12 mjeseci.
* **Cijena ponude:** u cijenu ponude bez PDV-a obuhvaćeni su svi troškovi i popusti. Ponuditelj cijenu ponude u kn bez PDV-a i s PDV-om iskazuje u ispunjenom Troškovniku. Cijena ponude je fiksna i nepromjenjiva tijekom trajanja ugovora.
* **Kriterij za odabir ponude:** najniža cijena valjane ponude
* **Rok valjanosti ponude**: 60 (šezdeset) dana od dana isteka roka za dostavu ponuda.
* **Ponuda treba sadržavati:**
* **Popunjen Ponudbeni list,**
* **Troškovnik,** ispunjen po svim stavkama s iskazanom cijenom ponude u kn bez PDV-a te potpisan od strane osobe ovlaštene za zastupanje Ponuditelja i ovjeren pečatom,
* **Potvrdu Porezne uprave** ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje,
* **Dodatak I. Ponudbenom listu** (samo u slučaju zajednice ponuditelja)
* **Dodatak II. Ponudbenom listu** (samo u slučaju ako se dio ugovora ustupa podugovarateljima).
* **katalog artikala s opisima i fotografijama/slikama proizvoda:**
  + ponuditelj je obvezan izraditi i priložiti ponudi katalog u boji svih traženih artikala;
  + svi artikli moraju biti navedeni redoslijedom iz troškovnika i slikom u boji prikazani u katalogu
  + artikle u katalogu potrebno je prikazati prema sljedećem redoslijedu:

a. redni broj artikla iz troškovnika;

b. oznaka ponuđenog artikla i naziv marke/proizvođača iz troškovnika;

c. tehnički opis ponuđenog artikla iz troškovnika s navedenim bitnim značajkama;

d. fotografija / slika u boji.

* **Način dostave ponude:**

**Zaprimanje, otvaranje ponuda i odabir:**

Ponuda se dostavlja u zatvorenoj omotnici na adresu:

a) naziv i adresa: POSLOVNI SUSTAVI d.o.o. Milutina Barača 19, 51000 RIJEKA

b) naziv i adresa ponuditelja

c) s naznakom: **"NE OTVARAJ“ – UREDSKE POTREPŠTINE, FOTOKOPIRNI PAPIR I OSTALE VRSTE UREDSKOG MATERIJALA, evidencijski broj nabave 600-06-21/16**

Ako omotnica nije u skladu sa zahtjevima iz ovog poziva na dostavu ponude, Naručitelj ne preuzima nikakvu odgovornost u slučaju gubitka ili preranog otvaranja ponude.

Ponudu je potrebno dostaviti do krajnjeg roka za dostavu i na adresu sve naznačeno u ovom Pozivu. Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponuda dostavlja se na isti način kao i osnovna ponuda uz obaveznu naznaku na omotnici „Izmjena“ i/ili „Dopuna“.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća Ponuditelju.

Ponuditelj koji je samostalno podnio ponudu ne smije dostaviti drugu ponudu za isti predmet nabave, kao ni istodobno sudjelovati u ponudi zajednice ponuditelja.

**Krajnji rok za dostavu ponuda je: 10.01.2022.g. u 10:00 sati** bez obzira na način dostave. Smatrat će se da su u propisanom roku dostavljene sve ponude koje su do navedenog roka zaprimljene na upis u urudžbeni ured **POSLOVNI SUSTAVI d.o.o. Milutina Barača 19, 51000 RIJEKA, Soba 118.**

* **Služba/Osoba zadužena za komunikaciju s ponuditeljima**

Deni Ćorić,dipl.oec. tel: 051/ 564-442 [deni.coric@poslovni-sustavi.hr](mailto:deni.coric@poslovni-sustavi.hr)

* **Rok, način i uvjeti plaćanja:**

Naručitelj se obvezuje dostavljeni račun za stvarno isporučenu robu, platiti u roku 30 (trideset) dana od dana zaprimanja. Naručitelj se obvezuje svoja dugovanja platiti jednim od zakonskih sredstava plaćanja temeljem zakonskih propisa. Za svako zakašnjelo plaćanje izvan ugovorenog roka Ponuditelj će obračunati, a Naručitelj platiti zatezne kamate u visini referentne kamatne stope temeljene na objavi HNB, sukladno Zakonu o obveznim odnosima i to od datuma dospijeća obveza do datuma ispunjenja obveze plaćanja, uzimajući u obzir broj kalendarskih dana u godini.

Naručitelj isključuje mogućnost izdavanja instrumenata osiguranja, te plaćanja predujmova.

* **Jamstvo za uredno ispunjenje ugovornih obveza:**

Odabrani ponuditelj se obvezuje, kao jamstvo za uredno izvršenje ugovora, prilikom sklapanja ugovora, dostaviti naručitelju bjanko zadužnicu ili zadužnicu u visini 10% (deset posto) od ugovorene vrijednosti (bez PDV-a), koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17) odnosno Pravilnikom o obliku i sadržaju zadužnice (NN 115/12, 82/17) i odredbama Ovršnog zakona (NN 112/12, 25/13,93/14, 55/16, 73/17).

U slučaju kašnjenja i isporuke robe van ugovorenog roka, odabrani Ponuditelj se obvezuje platiti Naručitelju ugovornu kaznu za kašnjenje isporuke u visini 2 ‰ (dva promila) od ukupne vrijednosti neisporučene narudžbe bez PDV-a za svaki dan kašnjenja za zakašnjenje bilo koje isporuke, a najviše do 10 % (deset posto) ugovorene vrijednosti. U slučaju da Ponuditelj ne podmiri iznos propisane ugovorne kazne, Naručitelj ima pravo aktiviranja jamstva za uredno ispunjenje ugovornih obveza.

Ukoliko bi Naručitelj pretrpio veću štetu od iznosa predviđenog iz prethodnog stavka, ima pravo zahtijevati razliku do potpune naknade štete, odnosno Ponuditelj se obvezuje nadoknaditi sve daljnje troškove koji bi nastali na strani Naručitelja. Naručitelj ima pravo na ugovornu kaznu u visini 10 % (deset posto) od vrijednosti sklopljenog ugovora bez PDV-a i u slučaju da Ponuditelj ne izvrši ugovorne obveze.

Odredbe o ugovornoj kazni neće se primjenjivati ako je ugovoreni rok prekoračen uslijed više sile ili krivnjom trećih osoba, a što odabrani Ponuditelj mora dokazati.

Plaćanje ugovorne kazne ne oslobađa odabranog Ponuditelja obveze izvršenja isporuke predmeta nabave.

* **Ostali podaci:**

Na ovaj postupak nabave ne primjenjuje se Zakon o javnoj nabavi.

Komunikaciju i razmjenu informacija po ovoj Dokumentaciji Ponuditelji mogu zahtijevati isključivo elektronički i putem osobe za kontakt.

|  |  |
| --- | --- |
|  | **Stručno povjerenstvo** |

**Predmet nabave: *UREDSKE POTREPŠTINE, FOTOKOPIRNI PAPIR I OSTALE VRSTE UREDSKOG MATERIJALA, Ev. br. nabave: 600-06-21/16***

***Podaci o ponuditelju / nositelju ponude:***

|  |  |
| --- | --- |
| ***Zajednica ponuditelja*** | ***DA1 NE***  *(zaokružiti)* |
| ***Naziv ponuditelja / nositelja ponude*** |  |
| ***Adresa sjedišta*** |  |
| ***OIB*** |  |
| ***IBAN*** |  |
| ***u sustavu PDV-a*** | ***DA NE***  *(zaokružiti)* |
| ***telefon*** |  |
| ***telefaks*** |  |
| ***E-mail*** |  |
| ***Adresa za dostavu pošte*** |  |
| ***Kontakt osoba/e*** |  |
| ***Sudjelovanje podizvršitelja*** | ***DA2 NE***  *(zaokružiti)* |

***PONUDA broj \_\_\_\_\_\_\_\_\_\_\_\_\_\_***

|  |  |
| --- | --- |
| ***Cijena ponude (kn bez PDV-a)*** |  |
| ***Iznos PDV-a*** |  |
| ***Cijena ponude (kn s PDV-om)*** |  |
| ***Rok valjanosti ponude*** *(najmanje 60 dana)* |  |

*1 U slučaju zajednice ponuditelja popuniti Dodatak I. ponudbenom listu*

*2 U slučaju sudjelovanja podizvoditelja popuniti Dodatak II. ponudbenom listu*

***Ovlaštena osoba Ponuditelja:***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*M.P.*

*U \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ godine*

***Dodatak I. ponudbenom listu***

***PODACI O ČLANOVIMA ZAJEDNICE PONUDITELJA***

*(priložiti samo u slučaju zajednice ponuditelja)*

***Podaci o članu zajednice ponuditelja br. \_\_\_\_\_\_\_\_***

|  |  |
| --- | --- |
| ***Naziv člana zajednice ponuditelja*** |  |
| ***Adresa sjedišta*** |  |
| ***OIB*** |  |
| ***broj računa*** |  |
| ***u sustavu PDV-a*** | ***DA NE***  *(zaokružiti)* |
| ***Adresa za dostavu pošte*** |  |
| ***e-mail*** |  |
| ***telefon*** |  |
| ***telefax*** |  |
| ***Kontakt osoba/e*** |  |
| ***Dio ugovora koji izvršava član zajednice ponuditelja:*** | |
| ***Predmet*** |  |
| ***Količina*** *(navesti točne oznake iz troškovnika)* |  |
| ***Vrijednost*** |  |
| ***Postotni dio*** |  |

***Napomena:*** *Dodatak I. ponudbenom listu ispunjava se za svakog člana zajednice ponuditelja (uključujući i za nositelja ponude budući da Ponudbeni list ne sadrži podatke o dijelu ugovora koje izvodi član zajednice ponuditelja).*

***Dodatak II. ponudbenom listu***

***PODACI O PODUGOVARATELJIMA***

*(priložiti samo u slučaju ako se dio ugovora ustupa podizvršiteljima)*

***Podaci o podizvršitelju br.\_\_\_\_\_\_\_\_:***

|  |  |
| --- | --- |
| ***Naziv podizvršitelja*** |  |
| ***Adresa sjedišta*** |  |
| ***OIB*** |  |
| ***broj računa*** |  |
| ***u sustavu PDV-a*** | ***DA NE***  *(zaokružiti)* |
| ***Dio ugovora koji izvodi podizvršitelj:*** | |
| ***Predmet*** |  |
| ***Količina*** *(navesti točne oznake iz troškovnika)* |  |
| ***Vrijednost*** |  |
| ***Postotni dio*** |  |
| ***Ostali podaci o podizvršitelju:*** | |
| ***telefon*** |  |
| ***telefax*** |  |
| ***E-mail*** |  |
| ***Adresa za dostavu pošte*** |  |
| ***Kontakt osoba/e*** |  |

***Napomena:*** *Dodatak II. ponudbenom listu ispunjava se za svakog podizvršitelja*

***TROŠKOVNIK***

***-priložen u xls formatu***